Diari Oficial de la Generalitat Valenciana


Sumari del DOGV 1561, del 10-06-1991 (1991/821459)

ORDRE de 17 de maig de 1991, del Conseller de Economia i Hisenda, per la qual s'acorda l'afectació a la Conselleria d'Agricultura i Pesca d'una finca rústica situada en el terme municipal de Carcaixent ( Valencià), partida de Barranquet o dels Abrells, amb una superfície total de trenta-nou fanecades i mitja i un immoble de tres plantes de 150 m2 cadascuna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/17/(1)/dof/vci/html**

### Dades del document

Número de DOGV
:   1561

Data del DOGV
:   10-06-1991

Secció del DOGV
:   DISPOSICIONS GENERALS

Número del document
:   1991/821459


Data del document
:   17-05-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 17 de maig de 1991, del Conseller d'Economia i Hisenda, per la qual s'acorda l'afectació a la Conselleria d'Agricultura i Pesca d'una finca rústica situada en el terme municipal de Carcaixent (València), partida del Barranquet o dels Abrells, amb una superfície total de trenta-nou fanecades i mitja, i un immoble de tres plantes de 150 m2 cadascuna.  
El Conseller d?agricultura i Pesca ha sol·licitat, d'acord amb el que disposen els articles 61 i 62 de la Llei 3/1986, de 24 d?octubre, de Patrimoni de la Generalitat Valenciana, l'afectació d'una finca rústica situada en el terme municipal de Carcaixent (València), partida del Barranquet o dels Abrells, amb una superfície total de trenta-nou fanecades i mitja i un immoble de tres plantes de 150 m2, cadascuna.  
La finca esmentada es destinarà a l'ampliació del Centre de Capacitació Agrària.  
Per això i d?acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.  
ORDENE:  
Article primer  
Que s'afecte a la Conselleria d?agricultura i Pesca la finca que a continuació es detalla:  
A. Hort amb tarongers anomenat el Mirador, en el terme de Carcaixent, partida del Barranquet o dels Abrells, amb una superfície de tres hectàrees, vint-i-dues àrees, trenta-sis centiàrees, o el que hi hagués, equivalents a trenta-vuit fanecades, tres quartons i deu braces, amb una casa enclavada en aquest de dos-cents cinquanta metres quadrats, de pis baix amb corral principal i andana, assenyalada amb el número trenta-quatre, amb una sénia i una bassa per al reg de l?hort. Confronta: nord, amb hereus d'Ignacio Azacares, la vídua de José Carbonell i Domingo Arbona; sud, Francisco Sanchis Albelda, Vicente Amador i camí del barranc; est, Nicolás Boix i oest, camí del barranc i l'anterior.  
B. Trenta-nou setanta- dosenes parts indivises d'un tros de terra destinat a serveis, en el terme de Carcaixent, partida dels Abrells, amb la superfície de noranta-set centiàrees i vint decímetres quadrats, on hi ha ubicats un pou i un motor per al seu servei, destinat a aflorar aigua per al reg mitjançant diverses canonades de conducció d'aigua, al qual s'accedeix pel camí i accés que condueix a la cosa i bassa de la resta de la finca matriu. Confronta: pels quatre punts cardinals amb resta de la finca matriu que ha estat descrita anteriorment.  
Consta en l?Inventari General de Béns i Drets de la Generalitat Valenciana amb el número A01/46/083/0004.  
Article segon  
La finca esmentada es destinarà a l'ampliació del Centre de Capacitació Agrària.  
Article tercer  
La finca esmentada queda integrada en el domini públic de la Generalitat Valenciana i correspon a la Conselleria d'Agricultura i Pesca l?exercici de les competències demanials sobre aquesta, inclosa l'administració i conservació.  
Article quart  
Que la Conselleria d?agricultura i Pesca designe un representant perquè concórrega amb el representant nomenat pel Director General del Tresor i Patrimoni, a l'acte d'afectació.  
València, 17 de maig de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI